**Referat for generalforsamlingen i SGF Badmintonafdeling den 28.februar 2020 Kl. 18.00**

**Tilstede var:**

Kennet Herløv Nørager

Victor Herløv Nørager

Heidi Juul Baldtzar Hansen

Laura Juul Baldtzar Hansen

Klaus Holdgaard Andersen

Lars Kjer

Gitte Larsen

Bettina Gørlev Nielsen

**Ikke tilstede.:**

Lotte Led Frederiksen

Svend Hansen

1. Valg af dirigent

Kennet blev valgt

1. Godkendelse af formandens beretning

Formanden læste sin beretning – den blev godkendt.

Den bliver også lagt op på hjemmesiden sammen med referat (Kennet)

1. Godkendelse af regnskabet

Regnskabet blev godkendt

1. Behandling af indkomne forslag

Ingen modtaget

1. Orientering om fremtidige aktiviteter

* Pizza overnatning
* SGF stævne den 29.februar 2020
* Sæsonafslutning
* Årets spiller sæson 2019/2020

1. Fastlæggelse af kontingent for næste sæson

*Med udgangspunkt i sæsonens regnskab og budget foreslår bestyrelsen følgende kontingentsatser for sæsonen 2020-2021:*

*Begynder kr.500*

*U11 kr. 1000*

*U13 kr. 1050*

*U15 kr. 1100*

*U17 kr. 1100*

*U19 kr. 1100*

*seniorer kr.1500*

*motionister Variable op til kr.1800 pr. banetime.*

Følgende kontingenter blev ændret til sæson 2020/2021:

*U13 kr. 1200*

*U15 kr. 1200*

*U17 kr. 1200*

*U19 kr. 1200*

1. Godkendelse af budget

Budget blev godkendt

1. Valg af:

* ***Bestyrelsesmedlemmer (for to år)***

*På valg er:*

* Gitte Villads Larsen (genopstiller)
* Lars Kjer (genopstiller)
* *Valg af et eller flere nye bestyrelsesmedlemmer (for to år)*

*-*

* ***Suppleanter 1-2 (for ét år)***

*På valg er:*

* Svend Hansen (genopstiller)

Alle ovenstående er valgt igen

1. Eventuelt

Victor – træner U11 om onsdagen og tit er der ikke mange børn. Ved sidste træning var der kun 1.

**Generalforsamling Søften GF- badminton 28. februar 2020**

**Beretning 2019 -2020**

Da jeg stod her for et år siden snakkede jeg om at vi med ro kunne se fremad mod sæsonen 2019/2020, selvom vi havde haft udfordringer med medlemmer og arrangementer.

Og jeg vil sige at ja, der har også været udfordringer i denne sæson, men jeg syntes egentlig at vi er på rette vej og at vi bare må se i øjnene at det går stille og roligt, men det går fremad syntes jeg.

Den nye bestyrelse efter sidste års generalforsamling tæller nye navne, Lotte og Bettina, som begge bruger deres tid sammen med vores ungdomsudvalg, så på den front er vi stærkt besat med 5 bestyrelsesmedlemmer, som styrer ungdomsarbejdet med positivitet og gå på mod.

Vi sluttede sidste års sæson af med Pizza arrangement med overnatning og det var en succes, med 50 til pizza og 12 overnattende unge.

Vi valgte også at tilbyde sommerbadminton, som nogle få benyttede sig af, men vi syntes vores medlemmer skal have muligheden, så derfor vil man også i maj,juni og juli i år kunne spille sommerbadminton i Søften. Det er lørdage 9-11.

Da sæsonen 2019/2020 gik i gang havde vi fået samlet endnu stærkt trænerteam bestående af ungdomstrænerne Emil Kolstad og Victor Nørager. De har gennem sæsonen trænet vores ungdomshold med stor succes og de er vellidt blandt spillerne. Vores egen Claus Ehrenreich-Petersen, sidder stadigvæk solidt plantet i trænersædet for vores seniorer.

I starten af september havde vi vores åbne U9,U11 og U13 turnering som vi plejer. Dog lå den meget tidligt på sæsonen og det kunne desværre ses på antallet af deltager. Kun 41 deltagere og ca. 80 kampe mod 84 deltagere og 150 kampe året før. Men da vi desværre ikke selv er herre over hvornår vi får turneringerne, så kan vi ikke gøre mere. Dagen forløb som planlagt og igen i år kom flere Søften spillere på sejrsskamlen. Så alt i alt en succes, og dejligt at vi trods alt har muligheden for at afholde turneringer.

Vi har været så heldige at vi i denne sæson også fik tildelt et februar stævne, som vi afholder i morgen, og her ser det lidt bedre ud. 60 deltagere fra 22 klubber og 130 kampe , så det tegner til en god dag i hallen i morgen.

Vi har til sæsonen 2020/2021 søgt om 2 stævner, et i oktober og et i januar, men her er det desværre kun det i januar 2021 vi har fået tildelt.

Vanen tro afholdte vi vores juleafslutning, denne gang den 30. november med over 60 deltagere, til sjove spil, hygge, æbleskiver og dans om juletræ. Selvom 60 deltagere ikke er så meget, så er det bare en tradition vi helt ikke vil være foruden, så den er også på plakaten til næste jul.

I januar var vi vært for DGIs store Landsdelsmesterskab, hvor vi som afholdende klub stod for det hele. Det var en fantastisk dag med fuld damp på begge haller og kampe i gang fra kl.9 til 19. Over 230 kampe med 130 deltager. Det er ikke noget vi har kunne tilbyde før, men grundet den ekstra hal, kan vi nu byde ind på så store arrangementer.

Sportsligt har vi desværre heller ikke i denne sæson kunne stille med ungdomshold, som vi ellers har haft før. Dette skyldtes blandt andet at blandingen af spillerne er meget forskellig og vi er ikke klubben som dikterer at man skal spille på hold.

Men vi er stolte over at der er et stabilt medlemstal blandt de unge og vi ser flere og flere som har mod på at prøve kræfter med badminton i byen.

Det samme gælder for seniortræningen, hvor vi i år har fået bedre tilslutning, til træneres store glæde.

Dog samlet set en lille tilbagegang i medlemstallet, som desværre skyldtes at det er svært at få afsat vores motionstimer.

Vi har dog 2 motionshold med spillere fra onsdagstræningen og ja, det har været lidt at den skidt sæson rent resultatmæssigt. De ligger begge sidst i deres række, men jeg plejer at sige at det vigtigste er at de hygger sig, og det tror jeg de gør.

For Team Favrskov som vi også er en del af ser det rigtig godt ud med to runder tilbage. 1.holdet i Danmarksserien er i oprykningsspillet til 3.division, og her ligger holdet nr. 2 inden de to afgørende kampe. 2.holdet i Kredsserien er i oprykningsspillet til Danmarksserien og her ligger holdet nr. 4 kun 1 point for 1.pladsen med 2 runder tilbage.

Så næste kampe den 7.marts på hjemmebane kl. 15 i Rønbækhallen bliver et brag. 1.holdet møder nr. 1 og 2.holdet nr. 2. Så det bliver ikke mere spændende. 3. og 4.holdet ligger i nedrykningspillet fra Serie 1 og her ligner det en nedrykning til 4.holdet. 3.holdet håber vi bliver oppe.

Vi slutter sæson af med pizzahygge og overnatning den 3-4. april, inden sæsonen stopper slut april og vi så kan se frem mod en ny og spændende sæson.

Alt i alt endnu spændende sæson, hvor der har været både positivt og negativt, men bestyrelsen har arbejdet hårdt for at skabe et godt og hyggeligt miljø i hallen. Og samtidig må vi sige at vi ser positivt fremad med det flotte årsresultat som klubben har præsteret i 2019.

Som altid vil jeg også benytte i dag til at takke SGF Venner for jeres støtte. Som alle de andre år så er I en stor hjælp til os og de andre klubber og der er mange tiltag som ikke ville være muligt uden jeres store støtte. Så tusind tak for det.

Jeg vil også gerne sige tusind tak til bestyrelsen for det arbejde I har lagt i klubben i 2019. Jeg syntes vi har en god bestyrelse som arbejder hårdt for vores medlemmer, er synlige og altid er klar på nye opgaver. Jeg ser frem mod den nye sæson sammen med jer alle.

På badmintonafdelings vegne

Kennet Herløv Nørager

Formand